CELEX: 
Language: mt
Date: 2022-07-14 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament (UE) Nru 1315/2013 tal-Parlament Ewropew u tal-Kunsill fir-rigward tal-mapep indikattivi tan-netwerk trans-Ewropew tat-trasport

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Anness III tar-Regolament (UE) Nru 1315/2013 dwar linji gwida tal-Unjoni għall-iżvilupp tan-netwerk trans-Ewropew tat-trasport u li jħassar id-Deċiżjoni Nru 661/2010/UE (minn hawn ’il quddiem “ir-Regolament”) fih mapep indikattivi tat-TEN-T għal ċerti pajjiżi ġirien li magħhom l-Unjoni għandha kooperazzjoni mill-qrib dwar il-kwistjonijiet tat-trasport.
            
            
               Ir-Regolament jipprevedi l-possibbiltà tal-adozzjoni ta’ atti delegati sabiex jiġu adattati jew inklużi l-mapep indikattivi msejsa fuq ftehimiet ta’ livell għoli dwar in-networks ta’ infrastruttura tat-trasport bejn l-Unjoni u l-pajjiżi ġirien ikkonċernati (l-Artikolu 49(6)). 
            
            
               Dan il-ftehim ta’ livell għoli bejn l-Unjoni u l-Ukrajna ġie ffirmat fid-29 ta’ Ġunju 2022. 
            
            
               L-objettiv huwa li l-Unjoni tkun tista’ tindirizza aħjar il-kooperazzjoni tagħha mal-Ukrajna.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-Kummissjoni kkonsultat l-esperti tal-awtoritajiet kompetenti tal-Istati Membri nhar it-8 ta’ April 2022. L-Istati Membri appoġġaw l-emendi proposti għall-mapep b’mod unanimu. Diversi Stati Membri rringrazzjaw lill-Kummissjoni għall-appoġġ li tat lill-Ukrajna.
            
            
               3.ELEMENTI ĠURIDIĊI TAL-ATT DELEGAT
            
            
               L-att delegat jadatta l-mapep indikattivi tal-pajjiżi terzi fl-Anness III tar-Regolament, kif emendat l-aħħar. Dan isegwi t-talba tal-Ukrajna biex tallinja aħjar il-mapep eżistenti mal-iżvilupp tal-infrastruttura fil-pajjiż.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 14.7.2022
            
            
               li jemenda r-Regolament (UE) Nru 1315/2013 tal-Parlament Ewropew u tal-Kunsill fir-rigward tal-mapep indikattivi tan-netwerk trans-Ewropew tat-trasport 
               
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 1315/2013 tal-Parlament Ewropew u tal-Kunsill tal-11 ta’ Diċembru 2013 dwar linji gwida tal-Unjoni għall-iżvilupp tan-netwerk trans-Ewropew tat-trasport u li jħassar id-Deċiżjoni Nru 661/2010/UE
                  1
               , u b’mod partikolari l-Artikolu 49(6) tiegħu,
            
            
               Billi:
            
            
               (1)Ir-Regolament (UE) Nru 1315/2013 jipprevedi l-possibilità li l-mapep indikattivi tan-netwerk trans-Ewropew tat-trasport (TEN-T) ta’ pajjiżi ġirien speċifiċi jiġu adattati jew li jiżdiedu l-ġodda abbażi ta’ ftehimiet ta’ livell għoli dwar in-netwerks tal-infrastruttura tat-trasport bejn l-Unjoni u l-pajjiżi ġirien ikkonċernati.
            
         
         
            
               (2)Ġie ffirmat ftehim ta’ livell għoli kif imsemmi fir-Regolament (UE) Nru 1315/2013 bejn l-Unjoni u l-Ukrajna fid-29 ta’ Ġunju 2022. Il-ftehim dwar il-bidliet fil-mapep indikattivi tat-TEN-T jikkonċerna l-linji ferrovjarji, it-toroq, u l-inklużjoni tal-passaġġi fuq l-ilma interni. Jenħtieġ li l-bidliet fil-mapep indikattivi jippermettu lill-Unjoni tindirizza aħjar il-kooperazzjoni tagħha mal-Ukrajna.
            
            
               (3)Għalhekk ir-Regolament (UE) Nru 1315/2013 jenħtieġ li jiġi emendat skont dan,
            
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness III tar-Regolament (UE) 1315/2013 huwa emendat f’konformità mal-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 14.7.2022
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 348, 20.12.2013, p. 1
               
            
      
    ---documentbreak--- 
      
         
         
            
               ANNESS
            
            
               L-Anness III huwa emendat kif ġej:
            
            
               (1)il-mapep 16.7 u 16.8 jiġu sostitwiti b’dan li ġej: 
            
            
               
                  
            
            
               
                  
            
            
            
               (2)tiżdied il-mappa 16.9 li ġejja: